Hroar Dege

Hroar Dege (født 25. juni 1930 i Fredrikstad, død 2. september 2003) var en norsk kokk, forfatter og forretningsmann, eier og driver av spisestedene «Det blå kjøkken» på Solli plass, som han startet i 1969 (og som senere fikk navnet «Tre Kokker» i partnerskap med Arvid Skogseth), samt «Soria Moria Restaurant» på Torshov.  
Dege arbeidet før det som kjøkkensjef ved Norsk Folkemuseum (1954–), var commis ved Hotel Viking i Oslo og senere kjøkkensjef ved Farris bad i Larvik.  
Han skrev en rekke bøker om matlaging og fikk sendetid på NRK. Dege  var norsk dommer i kokkekonkurransen Bocuse d`Or i 1987, 1989 og 1991.
Ellers  drev han import av uvanlige ingredienser, som Maldonsalt, og forestod flere restaureringer av eldre bygninger, som Spinnerigården i Son, Moss Hotell i Moss (1969), Lille Frogner hovedgård og Egelands jernverk i Gjerstad, der han også var bosatt. Hans boksamling ble auksjonert på Sotheby's i London i 2005.

Verv og premier 
 St. Olavs Orden, ridder av 1. klasse, i 2002, for «fremme av norsk mat- og kjøkkenkultur».
 franske Ordenen for landbruksfortjenester. 
 medlem av den franske «Den gyldne kumage»
 æresmedlem i den norske Akevittens venner den 16. mars 2000

Utgivelser

Referanser 


Norske forretningsfolk
Norske kokker
Norske matskribenter
St. Olavs Orden